“ดาวโจนส์-ยุโรป” กอดคอร่วง! “น้ำมัน”พุ่งสวน 5% รับความหวัง“สหรัฐฯ-จีน” บรรลุข้อตกลงการค้า
“ดาวโจนส์-ยุโรป” กอดคอร่วง! “น้ำมัน” พุ่งสวน 5% รับความหวัง “สหรัฐฯ-จีน” บรรลุข้อตกลงการค้า
1 มิ.ย. 2563

ผู้สื่อข่าวรายงานว่า ดัชนีดาวโจนส์ตลาดหุ้นนิวยอร์กปิดลบเล็กน้อยเมื่อวันศุกร์ (29 พ.ค.) โดยตลาดถูกกดดันหลังจากประธานาธิบดีโดนัลด์ ทรัมป์ประกาศยกเลิกสถานะพิเศษของฮ่องกงเพื่อตอบโต้จีนที่บังคับใช้กฎหมายความมั่นคงแห่งชาติในฮ่องกง แต่นักลงทุนมองว่า มาตรการตอบโต้ดังกล่าวอาจส่งผลกระทบต่อเศรษฐกิจสหรัฐน้อยกว่าที่วิตกกัน
โดยดัชนีเฉลี่ยอุตสาหกรรมดาวโจนส์ปิดที่ 25,383.11 จุด ลดลง 17.53 จุด หรือ -0.07%
ดัชนี S&amp;P500 ปิดที่ 3,044.31 จุด เพิ่มขึ้น 14.58 จุด หรือ +0.48%
ดัชนี Nasdaq ปิดที่ 9,489.87 จุด เพิ่มขึ้น 120.88 จุด หรือ +1.29%
ส่วนตลาดหุ้นยุโรปปิดปรับตัวลงเมื่อวันศุกร์ (29 พ.ค.) เนื่องจากนักลงทุนขายหุ้นออกมาเพื่อลดความเสี่ยง ก่อนที่ประธานาธิบดีโดนัลด์ ทรัมป์ของสหรัฐจะประกาศมาตรการตอบโต้จีนในกรณีที่จีนเตรียมบังคับใช้กฎหมายความมั่นคงแห่งชาติฉบับใหม่ในฮ่องกง
ดัชนี Stoxx Europe 600 ลดลง 1.44% ปิดที่ 350.36 จุด
ดัชนี CAC-40 ตลาดหุ้นฝรั่งเศสปิดที่ 4,695.44 จุด ลดลง 75.95 จุด หรือ -1.59%
ดัชนี DAX ตลาดหุ้นเยอรมนีปิดที่ 11,586.85 จุด ลดลง 194.28 จุด หรือ -1.65%
ดัชนี FTSE 100 ตลาดหุ้นลอนดอนปิดที่ 6,076.60 จุด ลดลง 142.19 จุด หรือ -2.29%
ด้านตลาดหุ้นลอนดอนปิดปรับตัวลงเมื่อวันศุกร์ (29 พ.ค.) เนื่องจากนักลงทุนวิตกเกี่ยวกับการที่สหรัฐจะดำเนินมาตรการตอบโต้จีนกรณีการบังคับใช้กฎหมายความมั่นคงแห่งชาติฉบับใหม่ในฮ่องกง
ดัชนี FTSE 100 ตลาดหุ้นลอนดอนปิดที่ 6,076.60 จุด ร่วงลง 142.19 จุด หรือ -2.29%
ขณะที่สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 5% เมื่อวันศุกร์ (29 พ.ค.) และปรับตัวขึ้นในเดือนพ.ค.มากที่สุดเป็นประวัติการณ์ โดยได้แรงหนุนจากการที่นักลงทุนยังคงมีความหวังว่า สหรัฐ-จีนจะยังคงปฏิบัติตามข้อตกลงการค้าเฟสแรกต่อไป แม้สหรัฐประกาศยกเลิกสถานะพิเศษด้านการค้าของฮ่องกงเพื่อตอบโต้จีนที่จะประกาศใช้กฎหมายความมั่นคงแห่งชาติฉบับใหม่ในฮ่องกงก็ตาม นอกจากนี้ การผลิตน้ำมันดิบที่ลดลงทั่วโลกได้ช่วยหนุนตลาดด้วย
สัญญาน้ำมันดิบ WTI ส่งมอบเดือนก.ค. พุ่งขึ้น 1.78 ดอลลาร์ หรือ 5.3% ปิดที่ 35.49 ดอลลาร์/บาร์เรล และพุ่งขึ้น 88.4% ในเดือนพ.ค. ซึ่งเป็นการพุ่งขึ้นรายเดือนมากที่สุดนับตั้งแต่ปี 2526
สัญญาน้ำมันดิบเบรนท์ส่งมอบเดือนก.ค. เพิ่มขึ้น 4 เซนต์ หรือ 0.1% ปิดที่ 35.33 ดอลลาร์/บาร์เรล และพุ่งขึ้น 39.8% ในเดือนพ.ค. ซึ่งเป็นการพุ่งขึ้นรายเดือนมากที่สุดนับตั้งแต่เดือนมี.ค. 2542